Diari Oficial de la Generalitat Valenciana


Sumari del DOGV 9571, del 11-04-2023 (2023/3823)

RESOLUCIÓ de 3 d'abril de 2023, del director general de Formació Professional i Ensenyaments de Règim Especial, per la qual se sotmet al tràmit d'informació pública el projecte de decret del Consell pel qual s'estableix per a la Comunitat Valenciana el currículum del cicle formatiu de grau superior corresponent al títol de tècnic o tècnica superior en Termalisme i Benestar.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9571

Data del DOGV
:   11-04-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/3823


Data del document
:   03-04-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * cooperació administrativa

RESOLUCIÓ de 3 d'abril de 2023, del director general de Formació Professional i Ensenyaments de Règim Especial, per la qual se sotmet al tràmit d'informació pública el projecte de decret del Consell pel qual s'estableix per a la Comunitat Valenciana el currículum del cicle formatiu de grau superior corresponent al títol de tècnic o tècnica superior en Termalisme i Benestar. [2023/3823]  
  
El projecte de decret del Consell, per el qual s'estableix per a la Comunitat Valenciana el currículum del cicle formatiu de grau superior corresponent al títol de tècnic o tècnica superior en Termalisme i Benestar, té per objecte establir el currículum de l'esmentat cicle formatiu, regulat mitjançant Reial decret 699/2019, de 29 de novembre, pel qual s'estableix el títol de tècnic o tècnica superior en Termalisme i Benestar, on es fixen a més dels ensenyaments mínims, la identificació del títol, el perfil professional que està expressat per la competència general, les competències professionals, personals i socials i la relació de qualificacions i també l'entorn professional i la prospectiva del títol en el sector o sectors.  
  
L'article 133 de la Llei 39/2015, de l'1 d'octubre, del Procediment Administratiu Comú de les Administracions Públiques, estableix els tràmits de participació ciutadana necessaris en la tramitació de projectes normatius.   
D'acord amb el que s'ha exposat, i amb el que estableix l'article 43.1.c de la Llei 5/1983, de 30 de desembre, del Consell, i en virtut de les atribucions que em confereix l'article 6 del Decret 173/2020, de 30 de novembre, del Consell, pel qual aprova el Reglament orgànic i funcional de la Conselleria d'Educació, Cultura i Esport, resolc:   
  
  
Sotmetre al tràmit d'informació pública el Projecte de Decret del Consell, pel qual s'estableix per a la Comunitat Valenciana el currículum del cicle formatiu de grau superior corresponent al títol de tècnic o tècnica superior en Termalisme i Benestar.  
  
El termini per a la presentació d'observacions serà de quinze dies hàbils, comptats a partir de l'endemà de la publicació d'aquest anunci en el Diari Oficial de la Generalitat Valenciana, de conformitat amb el que estableixen l'article 43.1.c de la Llei 5/1983, de 30 de desembre, del Consell, i l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració de projectes normatius.   
El projecte es podrà consultar, i podran realitzar al·legacions, suggeriments o observacions les persones o les entitats que es consideren interessades, en l'enllaç següent:   
https://gvaparticipa.gva.es/legislation/processes  
   
València, 3 d'abril de 2023.- El director general de Formació Professional i Ensenyaments de Règim Especial: Manuel Gomicia Giménez.